Sairaalainfektioiden torjunta vuodeosastoilla -ohje potilaalle

Sairaalahoidon aikana potilas voi altistua tauteja aiheuttaville bakteereille ja viruksille. Suurin osa altistumisista tapahtuu käsien välityksellä. Flunssat tarttuvat myös ilmassa leijuvista pisaroista.

Noudattamalla seuraavia ohjeita voit itse omalta osaltasi torjua sairaalainfektioiden leviämistä osastohoidon aikana.

**1. Käytä käsihuuhdetta**

* WC-käynnin tai kuikkaan virtsaamisen jälkeen
* nenän niistämisen ja haavaeritteen tms. eritteen koskemisen jälkeen
* ennen ruokailua ja kahvinkeittoa
* potilashuoneeseen tullessa ja sieltä poistuessa
* osastolle tullessa ja sieltä poistuessa

**2. Flunssan aikana**

* yski paperiseen nenäliinaan tai hihaan
* potilashuoneen ulkopuolella käytä suu- ja nenäsuojusta
* pysyttele omassa huoneessa

**3. Oksennus- ja ripulitauti**

* Ilmoita hoitajalle, jos olet oksentanut tai ripuloinut.
* Älä poistu huoneestasi ennen kuin hoitaja on antanut siihen luvan.

**4. Yleisiä ohjeita**

* Älä koskettele verisuonikanyyleita. Ilmoita hoitajalle, jos verisuonikanyyli kipeytyy, kanyylin juuri punoittaa tai kanyylin kiinnityssidokset repsottavat.
* Älä koske virtsakatetriin tarpeettomasti. Virtsakatetrin keräyspussin tulee olla sijoitettuna virtsarakon alapuolelle.
* Älä koskettele haavoja.
* Vaihda tahriintuneet vaatteet puhtaisiin. Älä laske vaatteita lattialle.
* Riisu kengät ja tossut ennen vuoteeseen menoa.
* Älä laske tekohampaita tai hammasharjaa lavuaarin reunalle.

Lisätietoa : www.terveyskyla.fi/infektiotalo/infektioiden-ehkaisy